नई दिल्ली. यूपीएससी की सामान्य श्रेणी में पहली निशक्त महिला टॉपर इरा सिंघल ने एक फेसबुक पोस्ट में समाज की उदासीनता को लेकर शिकायत की है। सवाल किया है, ‘क्या यही देश हमने अपने लिए बनाया है?’
क्या लिखा फेसबुक पोस्ट में?
- इरा ने फेसबुक पर एक एक्सीडेंट की आपबीती लिखी।
- इरा ने बताया, पिछले दिनों जब हम मसूरी से दिल्ली आ रहे थे तभी हमने मुरादनगर में एक दुर्घटनाग्रस्त कार देखी। इसमें ड्राइवर और एक पैसेंजर बुरी तरह घायल थे।
- हम उनकी मदद के लिए रुक गए। दिल्ली-मेरठ व्यस्त हाईवे पर स्थानीय लोगों को इकट्ठा किया। हमनें उन दोनों को कार से बाहर निकाला।
- इसके बाद हमने घायलों को अस्पताल पहुंचाने के लिए वहां से गुजर रहे वाहनों को रोकने की कोशिश की। लेकिन कोई भी मदद को नहीं रुका।
- वाहन आते थे। धीमे होते थे। लोग माजरा देखकर आगे बढ़ जाते थे।
- हमने कम से कम 20 कारों के दरवाजे खटखटाए। आती-जाती कारों को पागलों की तरह हाथ दिए पर कोई नहीं रुका।
- आखिर में हमने एक पुलिस वैन बुलाई। उसमें एक को भेजा। दूसरे की मौके पर ही मौत हो गई।
क्या हमारी दुनिया है?
- इरा कहती हैं, इस घटना ने मुझे दुखी कर दिया। एक भी इंसान ने यह नहीं सोचा कि वे आसानी से मदद कर सकते थे।
- किसी के अंदर इतनी इंसानियत नहीं थी कि वह रुक कर मदद करता। यह हमारी दुनिया है। यह हम हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva